Diari Oficial de la Generalitat Valenciana


Sumari del DOGV 6209, del 18-02-2010 (2010/1541)

RESOLUCIÓ de 9 de febrer de 2010, de l'Agència Valenciana del Turisme, per la qual es convoca concurs de mèrits número 01/2010, per a la provisió de lloc de treball de naturalesa laboral, grup A.
---------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6209

Data del DOGV
:   18-02-2010

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2010/1541


Data del document
:   09-02-2010

Organisme emissor
:   Agència Valenciana del Turisme

Tipus de document
:   Resolució

Anàlisi jurídica

 Descriptors 

:   * Agència Valenciana del Turisme
    * concurs administratiu

RESOLUCIÓ de 9 de febrer de 2010, de l'Agència Valenciana del Turisme, per la qual es convoca concurs de mèrits número 01/2010, per a la provisió de lloc de treball de naturalesa laboral, grup A.  
 [2010/1541]  
Atés que en la relació de llocs de treball del personal laboral de l'Agència Valenciana del Turisme, aprovada per Resolució de la presidenta de 30 de juliol de 2008 (DOCV núm. 5.841, de 3 de setembre de 2008), està vacant el lloc de treball número 202, cap Unitat Pressupostària del Servici Econòmic Financer, de naturalesa laboral, grup A, la provisió del qual s'ha d'efectuar per concurs obert al Sector Públic, d'acord amb el que disposa el Decret Legislatiu de 24 d'octubre de 1995, del Consell de la Generalitat Valenciana pel qual s'aprova el text refós de la Llei de la Funció Pública Valenciana, el Decret 33/1999, de 9 de març, del Govern Valencià, pel qual s'aprova el Reglament de Selecció, Provisió de Llocs de Treball i Carrera Administrativa del Personal comprés en l'Àmbit d'Aplicació de la Llei de Funció Pública Valenciana, el II Conveni Col·lectiu del Personal Laboral al servici de l'administració Autonòmica Valenciana, i l'Orde de 20 de gener de 2000, del conseller de Justícia i Administracions Públiques, per la qual s'aproven els barems generals d'aplicació als concursos de mèrits per a la provisió de llocs de treball.   
En conseqüència, una vegada efectuada la negociació amb les organitzacions sindicals representatives en l'àmbit de l'Agència Valenciana del Turisme, i de conformitat amb el que disposa l'article 5.3 del Decret 209/2004, de 8 d'octubre, del Consell de la Generalitat, pel qual s'aprova el Reglament de l'Agència Valenciana del Turisme, resolc:  
Convocar concurs de mèrits per a la provisió del lloc de treball que es relaciona en la base tercera de la present resolució, personal laboral del grup A de titulació, el qual es desplegarà d'acord amb les bases següents:  
Primera. Participants  
Els qui concursen han d'estar en possessió dels requisits exigits en la classificació del lloc de treball que es convoca i mantindre'ls durant tot el procés fins al dia de la presa de possessió. La participació en el concurs pot tindre caràcter voluntari o forçós.  
A) Amb caràcter voluntari podrà participar en este concurs el personal contractat laboral fix del grup A que ocupe llocs de treball en l'Agència Valenciana del Turisme o en altres administracions, organismes, entitats o empreses del sector públic.  
El personal en excedència voluntària per interés particular, haurà d'haver romàs un mínim de dos anys en esta situació, en la data de finalització del termini de presentació d'instàncies.   
B) Amb caràcter forçós estan obligats a participar en este concurs:   
1) El personal contractat laboral fix, excedent forçós, que no tinga reserva de lloc.  
2) El personal contractat laboral fix que estiga en servici actiu amb destinació provisional adscrit al lloc convocat.  
El personal a què fa referència este apartat B) que no participe en el concurs que per esta resolució es convoca, serà declarat excedent voluntari.  
Segona. Presentació de sol·licituds  
Les sol·licituds seran facilitades en les oficines públiques relacionades en l'annex I, i es presentaran en el termini de 20 dies hàbils comptats des de l'endemà al de la publicació d'esta convocatòria en el Diari Oficial de la Comunitat Valenciana, en el Registre de l'Agència Valenciana de Turisme o en les oficines públiques a què es referix l'article 38.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.   
Tot el personal que participe en el concurs presentarà, a més, els documents originals o fotocòpies degudament compulsades que acrediten la seua antiguitat, titulació o titulacions, llocs de treball exercits, cursos de formació i perfeccionament superats, coneixement del valencià, coneixement d'idiomes comunitaris, i de qualsevol altre mèrit que estimen oportú al·legar.   
Així mateix, dins del termini de presentació de sol·licituds s'adjuntarà, amb caràcter preceptiu, una memòria, el contingut de la qual haurà d'adaptar-se al que disposa l'article 5, apartat D, de l'Orde de 20 de gener de 2000 del conseller de Justícia i Administracions Públiques, per la qual s'aproven els barems generals d'aplicació als concursos de mèrits, i a allò que s'indica en la base tercera d'esta convocatòria. La no presentació de la memòria, en el termini indicat, suposarà l'exclusió del participant en el lloc a què es referisca.  
Tercera. Lloc de treball a sol·licitar  
Número de lloc: 202  
Organisme: Agència Valenciana del Turisme  
Relació jurídica: laboral  
Forma de provisió: concurs obert al sector públic  
Denominació: cap d'Unitat Pressupostària  
Grup A  
Complement de destinació: 26  
Complement específic: E046  
Funcions: Programar, dirigir, supervisar i retre comptes dels resultats respecte de les funcions que tinga encomanades segons el reglament orgànic i funcional del centre directiu al qual estiga adscrit. Dirigir i coordinar les unitats inferiors.   
Requisits: llicenciatura en Ciències Econòmiques, Empresarials, ADE  
Àrea: Servici Economicofinancer  
Centre de treball: Seu central. València   
Quarta. Barem de mèrits  
1r. De conformitat amb l'Orde de 20 de gener de 2000, del conseller de Justícia i Administracions Públiques, per la qual s'aproven els barems generals d'aplicació als concursos de mèrits per a la provisió de llocs de treball, la valoració dels mèrits dels concursants, es realitzarà d'acord amb el barem següent:  
A) Antiguitat:   
Es valorarà a raó de 0,05 punts per cada mes complet de servicis en actiu en les distintes Administracions Públiques, fins a un màxim de 9 punts. A estos efectes també es computaran els servicis reconeguts a l'empara del que disposa la Llei 70/1978, de 26 de desembre, de Reconeixement dels Servicis Previs en l'Administració Pública.   
B) Formació:   
1) Titulació acadèmica:   
Per qualsevol títol acadèmic oficial d'igual o superior nivell a l'exigit per a l'exercici del lloc de treball a proveir, excloent-ne el que siga necessari per a l'accés al lloc: 1,5 punts, amb un màxim de 3 punts. Només es puntuarà el títol o títols de major nivell, entenent-se compreses en este aquelles altres titulacions necessàriament prèvies per a l'obtenció del nivell superior.   
2) Cursos de formació i perfeccionament: Es valoraran els cursos de formació i perfeccionament de duració igual o superior a 15 hores que hagen sigut cursats o impartits per l'interessat i que hagen sigut convocats o homologats per qualsevol centre o organisme oficial de formació d'empleats públics, fins a un màxim de 3 punts i d'acord amb l'escala següent:   
a) De 100 o més hores: 2,00 punts   
b) De 75 o més hores: 1,50 punts   
c) De 50 o més hores: 1,00 punts   
d) De 25 o més hores: 0,50 punts   
e) De 15 o més hores: 0,20 punts  
En cap cas no puntuarà en el present subapartat ni en l'anterior els cursos de valencià i d'idiomes ni els cursos pertanyents a una carrera universitària, cursos de doctorat i els dels diferents instituts de les universitats quan formen part del pla d'estudis del centre, ni els cursos derivats de processos selectius, promoció interna, plans d'ocupació i adaptació del règim jurídic a la naturalesa dels llocs que s'ocupen.  
Així mateix i en el supòsit de cursos impartits, estos seran valorats per una sola vegada i no seran susceptibles de ser valorades les successives edicions d'un mateix curs.  
3) Valencià: El coneixement del valencià es valorarà fins a un màxim de 3 punts prèvia acreditació d'estar en possessió del corresponent certificat expedit o homologat per la Junta Qualificadora de Coneixements de Valencià d'acord amb l'escala següent:   
a) Coneixement oral: 0,75 punts.   
b) Grau elemental: 1 punt.   
c) Grau mitjà: 2 punts.   
d) Grau superior: 3 punts.   
La valoració del coneixement del valencià s'efectuarà puntuant exclusivament el nivell més alt obtingut, i sempre que no constituïsca un requisit del lloc degudament establit en la convocatòria; es valorarà exclusivament, en este últim cas, la possessió del de major nivell del requerit, a raó d'un punt per cada nivell que excedisca de l'exigit en la classificació.  
4) Idiomes comunitaris. Fins a un màxim de 2 punts, a raó de 0,40 punts per curs o la seua equivalència si es tracta de cicles d'escola oficial d'idiomes, així com 0,40 punts per cada 12 crèdits d'idioma comunitari, corresponents a títol oficial expedit per la universitat, de llicenciatura en les distintes filologies, o de mestre: especialitat de llengua estrangera, sempre que no haja sigut objecte de valoració per l'apartat de Formació.   
La puntuació màxima possible a obtindre en el present apartat B serà, en conseqüència, d'11 punts.   
C) Mèrits específics:   
1. En concepte d'experiència en l'exercici de llocs amb funcions iguals o semblants, es valorarà l'exercici de llocs que entre les seues funcions incloguen les pròpies de cap o direcció, a raó de 0,20 punts per mes complet de servicis, fins a un màxim de 3 punts.   
2. Cursos: es valoraran els cursos de formació impartits per les universitats, col·legis professionals, i centres públics de formació d'empleats públics, en matèries relacionades amb les funcions pròpies del lloc convocat, d'acord amb l'escala següent:  
De 100 o més hores: 2 punts  
De 75 o més hores: 1,75 punts  
De 50 o més hores: 1,5 punts  
De 30 o més hores: 1,25 punts  
De 15 o més hores: 0,50 punts   
La puntuació màxima possible a obtindre en este apartat serà de 3 punts.  
En cap cas no es puntuaran en el present apartat els cursos pertanyents a una carrera universitària, cursos de doctorat i els de diferents instituts de les universitats quan formen part del pla d'estudis del centre, ni els cursos derivats de processos selectius, promoció interna, plans d'ocupació i adaptació del règim jurídic a la naturalesa dels llocs que s'ocupen.   
La puntuació màxima possible a obtindre en el present apartat C) serà de 6 punts.   
D) Entrevista:  
El resultat de l'entrevista es valorarà amb un màxim de 5 punts, i versarà sobre el contingut d'una memòria elaborada d'acord amb allò que s'ha indicat en l'article 5, apartat D) de l'Orde de 20 de gener de 2000, per la qual s'aproven els barems generals d'aplicació als concursos de mèrits, i l'extensió màxima dels quals no podrà excedir 15 folis. Les funcions assignades al lloc de treball d'acord amb la seua classificació, s'arrepleguen en la base tercera de la convocatòria.   
2n. La puntuació màxima possible a obtindre per tots els apartats serà de 31 punts.  
Cinquena. Puntuació mínima  
Per a obtindre l'adjudicació del lloc cal aconseguir un mínim de 6 punts.  
Sisena. Valoració de mèrits  
Únicament es tindran en compte els mèrits al·legats, obtinguts i acreditats abans de finalitzar el termini de presentació de sol·licituds per a participar en este concurs.  
Els mèrits seran valorats per una Comissió de Valoració composta pels membres següents:   
Titulars  
President/a:   
- Joaquín Valera Muñoz, cap del Servici Economicofinancer de l'Agència Valenciana del Turisme.  
Vocals:   
- Margarita Vilarrasa Balanzá, cap del Servici d'Assumptes Generals i Servicis Administratius de la Conselleria de Turisme.  
- José Luis Giménez García, assessor d'Ordenació Turística de la Secretaria Autonòmica de la Conselleria de Turisme.  
- Un representant dels sindicats més representatius en l'Agència Valenciana del Turisme.  
Vocal secretària: Begoña Basterra Rodrigo, cap d'Unitat de Personal de l'Agència Valenciana del Turisme.  
Suplents  
President/a:  
- Jordi Barberá Camarasa, cap de la Unitat Economicoadministrativa de l'Agència Valenciana del Turisme.  
Vocals:  
- Isabel Palafox Gamir, cap d'Àrea de Producte de l'Agència Valenciana del Turisme.  
- Juan Ramón Bertomeu Carbó, cap de Secció de Publicitat de l'Agència Valenciana del Turisme.  
- Un representant dels sindicats més representatius en l'Agència Valenciana del Turisme.  
Vocal secretari: Vicente Martínez Alarcón, cap de la Secció de Personal de la Conselleria del Turisme.  
La Comissió de Valoració podrà sol·licitar de la presidència de l'Agència Valenciana del Turisme la designació d'experts que, com a assessors, actuaran amb veu però sense vot.  
El funcionament de la Comissió de Valoració s'ajustarà al que preveu el Reglament de Selecció, Provisió de Llocs de Treball i Carrera Administrativa del Personal comprés en l'àmbit d'aplicació de la Llei de la Funció Pública Valenciana, aprovat per Decret núm. 33/1999, de 9 de març, del Govern Valencià (DOGV núm. 3.477, de 20 d'abril) i al que establix la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú per als òrgans col·legiats.  
Setena. Adjudicació de la destinació  
L'adjudicació de la destinació es farà segons l'orde de la puntuació que s'haguera obtingut per aplicació del barem assenyalat en la base quarta d'esta convocatòria, sense perjuí del que disposa l'article 8. A. 1, del vigent Conveni Col·lectiu del Personal Laboral al servici de l'administració autonòmica valenciana.  
En cas d'empat s'adjudicarà la plaça al concursant que haja obtingut major puntuació en l'apartat de formació; si dita puntuació fora també igual, es considerarà l'obtinguda en antiguitat, i posteriorment els mèrits específics. De persistir l'empat, s'adjudicarà per sorteig.  
La Comissió de Valoració, immediatament abans de redactar la proposta de resolució, posarà de manifest a la persona interessada la puntuació assignada en les distintes fases de valoració del concurs, així com el lloc adjudicat, mitjançant la seua publicació en els taulers d'anuncis dels servicis centrals i territorials de l'Agència Valenciana del Turisme.   
En l'anunci corresponent es concedirà un termini de 10 dies hàbils, a comptar des de l'endemà al de la seua exposició, perquè les persones interessades puguen al·legar i, si fa el cas, justificar el que estimen pertinent davant de la Comissió de Valoració.  
Així mateix, i a efectes merament informatius, s'inserirà en l'adreça d'internet www.turisme.gva.es.  
Una vegada que la Comissió de Valoració haja redactat la proposta de resolució, amb les al·legacions i justificacions presentades, tant si hagueren sigut estimades com desestimades, serà elevada a la presidència de l'Agència Valenciana del Turisme per a la seua publicació en el Diari Oficial de la Comunitat Valenciana, dita publicació servirà com a notificació als interessats.  
Vuitena. Resolució del concurs  
El present concurs serà resolt per l'Agència Valenciana del Turisme en un termini no superior a sis mesos, comptats des de l'endemà de la data de finalització del termini de presentació d'instàncies.  
Novena. Desistiment, renúncia i sol·licitud condicionada  
1) Desistiment: Els concursants voluntaris podran desistir de la seua petició dins del termini de presentació d'instàncies. Transcorregut el termini indicat, no s'acceptarà cap desistiment, per la qual cosa les persones participants en el concurs queden vinculades a les seues sol·licituds i al resultat del concurs.  
2) Renúncia: No produirà cap efecte la renúncia de la destinació adjudicada en este concurs, llevat que amb anterioritat a la finalització del termini possessori, excloses les pròrrogues que eventualment s'acorden, les persones interessades obtingueren una altra destinació per resolució d'una altra convocatòria concurrent, tant de concurs com de lliure designació i, en este cas, podran optar per una de les destinacions adjudicades, per mitjà d'un escrit dirigit a la Direcció General d'Administració Autonòmica, entenent que renúncia a la resta de llocs adjudicats en les distintes convocatòries.  
A estos efectes, s'entén per convocatòries concurrents les que en la data de finalització del termini de presentació d'instàncies d'alguna d'elles, no s'haguera publicat la resolució d'una altra.  
Deu. Formalització del contracte  
Una vegada publicada en el Diari Oficial de la Comunitat Valenciana la Resolució d'adjudicació del lloc convocat, es procedirà a la formalització del contracte. Correspon a la presidenta de l'Agència Valenciana del Turisme la contractació del seu personal laboral, en virtut del que disposa article 5, apartat 3, del Decret 209/2004, de 8 d'octubre, del Consell de la Generalitat, pel qual s'aprova el Reglament de l'Agència Valenciana de Turisme (DOGV núm. 4.861de 13 d'octubre de 2004).  
Onze. Normativa supletòria  
En tot allò no previst concretament en la present convocatòria caldrà ajustar-se a allò que s'ha previst en l'esmentada Orde de 20 de gener de 2000, del conseller de Justícia i Administracions Públiques, per la qual s'aproven els barems generals d'aplicació als concursos de mèrits per a la provisió de llocs de treball, en el Reglament de Selecció, Provisió de Llocs de Treball i Carrera Administrativa del Personal comprés en l'àmbit d'aplicació de la Llei de la Funció Pública Valenciana i al que disposa el II Conveni Col·lectiu del Personal Laboral al servici de l'administració Autonòmica.  
Dotze. Recursos  
La present resolució posa fi a la via administrativa. De conformitat amb els articles 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, així com als articles 8, 14.2 i 46 de la Llei 29/1998, de 13 de juliol, reguladora de la Jurisdicció Contenciosa Administrativa, les persones interessades poden interposar recurs de reposició, amb caràcter potestatiu, davant de l'òrgan que ha dictat esta resolució, en el termini d'un mes a comptar des de l'endemà al de la seua publicació. Alternativament, si no es recorre en reposició, pot interposar-se recurs contenciós administratiu davant del Jutjat Contenciós Administratiu de la ciutat de València, en el termini de dos mesos a comptar des de l'endemà de la publicació de la present resolució.  
Els recursos contenciós administratius que s'interposen contra esta convocatòria i successius actes del procés de provisió seran anunciats en el Diari Oficial de la Comunitat Valenciana per als efectes de citació dels possibles interessats.  
València, 9 de febrer de 2010.- El sotssecretari, p. d. Resolució de 30.06.09 de la presidenta de l'Agència Valenciana del Turisme (DOCV núm. 6058, 16.07.2009): Jorge Muñoz Gil.  
ANNEX I  
(Oficines Públiques)  
Alacant  
Servici Territorial de Turisme  
C/ Churruca, 29 - 03440 Alacant.  
Telèfon: 655113878 Fax: 744093067  
CdT Alacant  
C/ Mont Tossal s/n - 03803 Alacant.  
Telèfon: 052584237 Fax: 131182565  
Benidorm  
CdT Benidorm  
Av. Benissa, 4 - 03159 Benidorm  
Telèfon:243837391 Fax: 627376722  
Oficina d'Administració Turística  
Av. Joan Fuster Zaragozá, 3 1ª - 03848 Benidorm  
Telèfon: 814352316 Fax: 401448925  
Dénia  
CdT Dénia  
C/ Falutx s/n - 03884 Dénia   
Telèfon: 396281094 Fax: 707108654  
Torrevieja  
CdT Torrevieja  
Ctra. Crevillent (Cv-90) Esq. C/ Els Lliris - 03367 Torrevieja  
Telèfon: 150762749 Fax: 915055307  
Castelló  
Servici Territorial de Turisme  
Plca. María Agustina, 5 Bj - 12421 Castelló de la Plana  
Telèfon:994486449 Fax: 782562072  
CdT Castelló  
C/ Astrònom Pierre Merchain, 2 - 12613 Grau de Castelló.  
Telèfon: 414934198 Fax: 229726752  
València   
Servici Territorial de Turisme  
Plça. Alfons el Magnànim, 15 - 46736 València  
Telèfon: 241674351 Fax: 324025992  
Agència Valenciana del Turisme  
Avd. Aragó, 30 - 46966 València  
Telèfon: 359644878 Fax: 842437462  
CdT l'Alqueria del Duc  
Camí Vell de l'Alqueria del Duc, s/n - 46821 Gandia  
Telèfon: 313015591 Fax: 338380580  
CdT València  
Prol. Passeig de l'Albereda, 37 - 46920 València  
Telèfon: 649796018 Fax: 766115985  
(Oficines PROP)  
Telèfon PROP 012 (424636075 per a telefonades des de fora de la Comunitat Valenciana)  
Alacant  
C/ Churruca, 29 - 03352 Alacant  
Benidorm Racó de Loix. Av. Joan Fuster Zaragozá, 1 - 03339  
Benidorm  
Benidorm La Cala. C/ Juan Antonio Baldoví - 03166 Benidorm  
Benidorm Foietes-Colònia de Madrid. Av. Beniardá, 61 - 03972  
Benidorm  
Benidorm Alfredo Corral-Maravall. Av. Ametlers, 42 - 03971  
Benidorm  
Benidorm Els Tolls-Salt de l'Aigua. Av. Andalusia, 8 - 03720  
Benidorm  
Calp, C/ Paternina, 27 03951 Calp.  
Castelló  
Germans Bou - Castelló. Av. Germans Bou, 47 - 12778  
Avinguda del Mar - Castelló. Av. del Mar, 16 - 12258  
Casa dels Caragols - Castelló. C. Major, 78 -12730  
Vila-real. C. Joan Fuster, 28 - 12847  
Vinaròs. C. Sant Joaquim, 14 - 12705  
València  
Gregorio Gea I. C. Gregorio Gea, 27 - 46153 València  
Gregorio Gea II C. Gregorio Gea, 14 - 46027 València  
Colón - València. C. Colón, 80 - 46380 València  
Gandia, Av. República Argentina, 28, 46978  
Ontinyent. Pl. Mestre Ferrero, 22 - 46137  
Port de Sagunt. Pl. Ramón de la Sota, s/n (Edifici Rotonda)  
46015  
Requena. Av. Raval, 9 - 46898  
Sagunt. Camí Real, 97 - 46850  
Xàtiva. C. Montcada, 32 - 46913  
Madrid  
C/ Españoleto, 25, 28780 Madrid.